== Historie ==
=== 1985: Begyndelsen ===
Dream Theater blev dannet i september [[1985]] da guitarist [[John Petrucci]] og bassist [[John Myung]] besluttede sig for at danne et band i deres fritid, mens de sammen studerede ved [[Berklee College of Music]] i [[Boston]]. De stødte på trommeslageren [[Mike Portnoy]] i et af Berklee's øvelokaler, og tilbød ham at komme med i bandet. De begyndte at spille [[Iron Maiden]] og [[Rush (band)|Rush]] [[Coverversion|coversange]] i øvelokalerne i [[Berklee]]. Trioen besluttede sig derefter for at finde nogle til at udfylde de tilbageværende positioner i bandet, og Petrucci bad sin high school bandkammerat [[Kevin Moore]] om at spille [[Keyboard (instrument)|keyboard]]. Denne accepterede, og da endnu en gammel ven, [[Chris Collins]], blev bedt om at være deres forsanger efter de havde hørt ham synge en coverversion af "Queen of the Reich" af [[Queensrÿche]]<ref>Portnoy, Mike (2003). "The Majesty Demos 1985-1986" [CD Liner Notes]. New York: Ytsejam Records.</ref>, var bandet fuldtalligt.
Musik Foreninger Organisationer